**איתי סונטג** (נולד ב-10 בינואר 1994 בקריית ביאליק) הוא מחזאי ומנטליסט ישראלי. שימש גם כמנחה ושחקן, העוסק בבידור ומנחה ועידות וכנסים.

בשנת 2019 כתב את המחזה "אני סבתא שלך" המוצג בתיאטרון הקאמרי החל מנובמבר 2022.

ביוגרפיה
--------

איתי סונטג נולד בקריית ביאליק ב-10 בינואר 1994. בגיל 6 נחשף לעולם הקסמים והחל להופיע בימי הולדת, במופעי קסמים ובבית ספרו מול תלמידים.

בגיל 18 התגייס לצה"ל ושובץ לתפקיד אמן חושים צבאי, כחלק מצוות הווי ובידור של צה"ל, שם שירת במשך שלוש שנות שירותו הסדיר, בבסיסי נופש לחיילים, ובכלל יחידות צה"ל. בתקופתו היה היחיד ששרת בתפקיד זה בצה"ל. במקביל לשירות הצבאי, הופיע בבסיסי צה"ל בהצגה שנקראה "כיוונים" מאת אסף שלמה ובבימויו, לצד משה אשכנזי, מטעם תיאטרון "מפגשים".

ההצגה "אני סבתא שלךָ"
---------------------

 ערך מורחב – **אני סבתא שלך**  

בשנת 2019 כתב את המחזה "אני סבתא שלך", המוצג החל מנובמבר 2022 בתיאטרון הקאמרי, בבימויו של רועי שגב. בהצגה משתתפים רבקה מיכאלי, תום אבני, גילת אנקורי, אסתי קוסוביצקי, שלמה וישינסקי ואוסנת בן יהודה.

המחזה "אני סבתא שלך", הוצג לראשונה, במסגרת פסטיבל "פותחים במה בבית ליסין", הנערך מדי שנה, להקראת מחזות מקוריים. 
בקריאה המבוימת השתתפו השחקנים: תיקי דיין, גילת אנקורי, אורנה רוטברג, תום חגי, רוברט הניג ויעל בר שביט.

בקולנוע בטלוויזיה
-----------------

לאחר שחרורו מצה"ל עסק סונטג במספר פעילויות במה וטלוויזיה. בשנת 2018 שיחק בסרט "הסוסיתא של הרצל" בבימויו של דוד קריינר. בסרט הוא היה בתפקיד משנה, "עופר".

בשנת 2017 התארח ב"סוכה של פרוגי" עם משה אבוטבול, לצד גילי איצקוביץ' ואור גרוס, כוכבות הסדרה "כדברא".

בשנת 2018 התארח כחלק מתוכנית סילבסטר, במחר שבת אצל צביקה הדר ברשת 13, עם שירי מימון, טלי אורן ומגי אזרזר ובדק את הקשר של שלוש האורחות דרך הניידים שלהם.

ב-2019 התארח בתוכנית "הכוכב של קים ואנה" בערוץ טין ניק. לצד קים אור אזולאי ואנה זק.

בשנת 2020 יצר והנחה את תוכנית הנוער "#סונטג" - בערוץ KidZ ובדיגיטל. במסגרת התוכנית הוא אירח כוכבי נוער, כמו שגיא ברייטנר, גילי איצקוביץ' ועוד. כל פרק עסק בנושא מסוים, וכלל אומנות חושים.

באותה שנה השתתף בפרק ספיישל בסדרה "בת השוטר" בערוץ הטלוויזיה "ניקלודיאון". בסדרה הוא יצר אלמנטים של אמנות חושים הקשורים לסדרה, לצד עומר נודלמן, ליאנה עיון, רועי רשף ורועי רביב.

ב-2021 התארח אצל אופירה וברקוביץ' בערוץ קשת 12 ובדק האם אופירה אסייג ואייל ברקוביץ' יכולים להשפיע זה על זה. שנה לאחר מכן, ב-2022, השתתף ב"רפאליז" בהוט 3, כאמן אורח כחלק ממסיבת היום הולדת של בר רפאלי.

קישורים חיצוניים
----------------

* אתר האינטרנט הרשמי של איתי סונטג
* איתי סונטג, ברשת החברתית פייסבוק

* איתי סונטג, ברשת החברתית אינסטגרם
* סרטונים בערוץ של איתי סונטג, באתר יוטיוב
* איתי סונטג, במסד הנתונים הקולנועיים IMDb (באנגלית)
* איתי סונטג, ברשת החברתית פייסבוק
* איתי סונטג, ברשת החברתית אינסטגרם
* איתי סונטג, במאגר הידע העברי לקולנוע ישראלי ועולמי "אידיבי"

הערות שוליים
------------

1. 1 2  אני סבתא שלך, באתר התיאטרון הקאמרי
2. ↑  שי לוי, ‏מצאנו אותו: איתי, קוסם צבאי (במיל'), באתר ‏מאקו‏, 4 בספטמבר 2016
3. ↑  נטע פלג, קסם של בחור, tlvtimes, 8 במאי 2017
4. ↑   איתי סונטג - אמן חושים | מתוך התכנית "זה היום", סרטון בערוץ "Itay Sontag איתי סונטג", באתר יוטיוב (אורך: 02:39)
5. ↑  משה אבוטבול, איתי סונטג: "חצי מהשירות שכנעתי אנשים שאני קוסם צבאי", באתר פרוגי, ‏5 בספטמבר 2016
6. ↑  אני סבתא שלך, באתר היכל התרבות חבל מודיעין
7. ↑  "אני סבתא שלך" מאת איתי סונטג, ב"פותחים במה 2021" בבית ליסין
8. ↑  פסטיבל - אני סבתא שלך - תיאטרון בית ליסין, באתר תיאטרון בית ליסין, ‏6 באוגוסט 2021
9. ↑  ערב הקראה להצגה "אני סבתא שלך", בבית ליסין
10. ↑  "הסוסיתא של הרצל", במאגר הידע העברי לקולנוע ישראלי ועולמי "אידיבי"
11. ↑   איתי סונטג - אמן חושים | מחר שבת - צביקה הדר, רשת 13. סרטון בערוץ "Itay Sontag איתי סונטג", באתר יוטיוב (אורך: 06:25)
12. ↑   סונטג - הפיצוץ שהבהיל את ריף ודין! (ומי אכל סופגניה עם סחוג?!), סרטון בערוץ "ערוץ KIDZ", באתר יוטיוב (אורך: 07:30)
13. ↑   איתי סונטג מטריף את כוכבי בת השוטר | טין ניק, סרטון בערוץ "ערוץ טין ניק", באתר יוטיוב (אורך: 05:04)